สวัสดีค่ะตอนนี้ดิฉันมีอาการเจ็บคออย่างรุนแรง ขณะที่รับประทานอาหารหรือดื่มน้ำ แม้กระทั่งกลืนน้ำลาย จะเจ็บแสบมาก และจะปวดหัวเป็นช่วงๆ มาๆหายๆ จะเป็นแบบนี้ในช่วงตอนเช้าพอตกดึก เมื่อคืนเวลา 20.30 น. มีอาการหนาวสั่น ไข้ขึ้นสูง ปวดหัวเป็นช่วงๆ เมื่อกินยาไทลินอล 500 1 เม็ด และ ยาแก้อักเสบ 2 เม็ด ก็ได้นอนหลับผ่านไป 3-4 ชั่วโมง สะดุ้งตื่นมีอาการเริ่มรู้สึกว่าร้อนมากเหงื่อท่วมตัว (คลายๆคนเพิ่งออกกำลังกายเสร็จใหม่) และก็มีอาการใจสั่นร่วมด้วย จนต้องลุกขึ้นมาเช็ดตัวให้คลายหายร้อน(อาการเป็นแบบนี้มา 2 คืนแล้วค่ะ)อาการแบบนี้เป็นอาการของไข้หวัดธรรมดาหรือเปล่าคะคุณ
สวัสดีครับ หากมีอาการไข้ เจ็บคอ ก็มีความเป็นไปได้ว่าอาจเป็นหวัด คอหอยอักเสบ ทอนซิลอักเสบ หรือ หลอดลมอักเสบ ซึ่งส่วนมากอาจเกิดจากเชื้อไวรัสได้ครับอย่างไรก็ดี จากที่เล่ามา แสดงว่าไข้ค่อนข้างสูงลอย ร่วมกับมีอาการใจสั่น จึงอาจมีติดเชื้ออื่นแทรกซ้อน ซึ่งไข้สูงลอยมักเกิดจาก ไข้เลือดออก ไข้ชิคุนกุนยา ไข้หวัดใหญ่ ฯลฯ ดังนั้น ขอแนะนำว่าควรพบแพทย์เพื่อรับการตรวจ วินิจฉัย รักษาต่อไปครับ